Τόμισλαβ Νίκολιτς

Ο Τόμισλαβ Νίκολιτς (σερβικά: Томислав Николић, γενν. 15 Φεβρουαρίου 1952) είναι ο Πρόεδρος της Σερβικής Δημοκρατίας από το 2012. Ο ίδιος είναι ιδρυτής του Σερβικού Προοδευτικού Κόμματος, του οποίου ηγείτο μέχρι την εκλογή του ως Πρόεδρος. Η θητεία του είναι πενταετής.

 Βιογραφία 
Γεννήθηκε στο Κραγκούγεβατς. Υπηρέτησε νωρίτερα και επί μακρόν ως βουλευτής του Σερβικού Ριζοσπαστικού Κόμματος (SRS). Ήταν αντιπρόεδρος της κυβέρνησης της Σερβίας από το 1998 ως το 1999 και αντιπρόεδρος της κυβέρνησης της Ομοσπονδιακής Δημοκρατίας της Γιουγκοσλαβίας στην κυβέρνηση συνασπισμού από το 1999 ως το 2000. Το 2003 ανέλαβε αντιπρόεδρος του Ριζοσπαστικού Κόμματος  και το 2007 ήταν για μικρή θητεία πρόεδρος της Εθνοσυνέλευσης της Σερβίας. Το 2008 παραιτήθηκε από το κόμμα έπειτα από ασυμφωνία με τον ηγέτη του κόμματος Βόισλαβ Σέσελι, αναφορικά με την ένταξη της χώρας στην ΕΕ (ο Σέσελι διαφώνησε, ενώ ο Νίκολιτς την υποστήριξε). Εν συνεχεία ο Νίκολιτς ίδρυσε το Σερβικό Προοδευτικό Κόμμα, όπου προσχώρησαν αρκετά μέλη του SRS.

Το 2003 ο Νίκολιτς διεκδίκησε το αξίωμα του Προέδρου της Γιουγκοσλαβίας και ήταν 3ος στις εκλογές του 2000. Συνολικά 4 φορές ήταν υποψήφιος πρόεδρος της Σερβίας: το 2003, το 2004, το 2008 και το 2012. Το 2003 έλαβε τις περισσότερες ψήφους, όμως οι εκλογές αναβλήθηκαν εξαιτίας της χαμηλής συμμετοχής. Το 2004 και το 2008 ήρθε 2ος, με πρώτο τον Μπόρις Τάντιτς.Gergana Noutcheva European foreign policy and the challenges of Balkan accession 2012 Page 175 "... EU interfered very strongly prior to the presidential elections in Serbia in June 2004, openly lending its support to the pro-reform Democratic Party leader Boris Tadić, against the ultra-nationalist Tomislav Nikolić of the Serbian Radical Party. Το 2012 κέρδισε τον Τάντιτς στον δεύτερο γύρο και ορκίστηκε πρόεδρος της Σερβίας στις 31 Μαΐου 2012.

 Πρόεδρος 
Ο Νίκολιτς ορκίστηκε πρόεδρος και ανέλαβε επίσημα καθήκοντα στις 11 Ιουνίου 2012.
Στην τελετή ορκωμοσίας του δεν παρέστησαν οι ηγέτες της Κροατίας, της πΓΔΜ, της Σλοβενίας και της Βοσνίας-Ερζεγοβίνης.

Τον Απρίλιο του 2013 ο πρόεδρος ζήτησε συγγνώμη για τα εγκλήματα πολέμου που διαπράχθηκαν σε βάρος Μουσουλμάνων της Βοσνίας στη Σρεμπρένιτσα κατά τη δεκαετία του ' 90.Ο Νίκολιτς ζήτησε συγγνώμη για το έγκλημα και ανάγγειλε επίσκεψη στη Σρεμπρένιτσα , Διεθνές Ραδιόφωνο Σερβίας, 25-4-2013.

Παραπομπές

Κατηγορία:Πρόεδροι της Σερβίας